Хайнрих Хайне
На тоя празник е довел…

Превод от немски: Димитър Стоевски, 1947

chitanka.info

На тоя празник е довел

любимото момиче всеки;

танцуват буйно — аз един

вървя по тъмните пътеки.

Вървя самин като болник,

не сещам радост тая вечер,

за шум и музика съм глух

и мисълта лети далече.

Унесен рози късам аз

с душа посърнала и клета;

не знам кому да ги даря —

и вехне с розите сърцето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.